يوم من يوميات حمديه ام الكيـــــــمر الجمعة يوليو 15, 2011 5:30 pm
مساكم الله بالخير حبايبي شلونكم اخباركم؟ اليوم جمعه جان خوش شغل ورزق من الله بس شني صارت شغلات كلش كلش مو حلوه وهسه احجيلكم
وانه متربعه وصينيه الكيمر كبالي جان يفوت رجال موش كلش جبير ولا كلش زغير كلي حطيلي كيمر وداري.. كلتله بعيني مو تدلل وانه ملتهيه احط الكيمر جان يطلع
من جيبه كلينسايه مسح بيهه حذاءه وشمرهه ليش ما يطيرهه الهوا وتجي فوك الماعون مالته ترس كلي هاي شنو غيري الماعون ما ريده كلتله ابويه شلون ترضى اغيرلك الماعون وتخسرني؟ كلي لا خاله ليش اخسرج بيعي الغيري..كلتله من صدك تحجي؟ شلون تقبلهه كلي اوهوووووووو كامت تنطي محاضرات كلتله بس اسمعني دقيقه انه بكد امك
كلي اي يله داسمعج.. كلتله هاي الكلينسايه منو شمرهه. كال اني كلتله وليش شمرتهه اصلا مو اكو حاويات كل بكان ..كلي هاي شلون سالفه كشره بيمن صبحت اليوم اي اي ادري ابو زمن البصف بيتي فكري ابن فكري.. عوفي عوفي ماريده بطلت راح اكل قشطه لونا ماشي خلي تفيدج الثقافه تهيهي حتى ام الكيمر تثقفت.. باوعت عليه شحجي وياه بله هذا عاقل لو مخبل انتو كولو يعني لو كل واحد يجوز من كلمه اني شعليه ومو مشكلتي جان مو الدنيه تصير بخير شيصير لو كلمن شربله قوطيه سفن لو اكله جبس ليز من يخلص يذبهه بالحاويه؟ شيصير يعني تعب لو هاي العجوزيه ولا مبالاه كتلتنه شيصير لو كلمن نظف يم بيته شيصر؟؟ والعاقل يفتهم
رد: يوم من يوميات حمديه ام الكيـــــــمر الجمعة يوليو 15, 2011 6:10 pm
حجيج كلام حمديه هاي الظاهر منتشره وابد موخوش ظاهره وحرامات حميديه خسرج الولد بس ولا يهمج انا حشتري منج بس حتى لاتخسرين بس على كولتج لو كل واحد يجوز من كلمة اني شعليه ونصير ايد وحده جان هسه احنه بخير وعايشين احسن عيشه يلا على كولتج والعاقل يفتهم
يسلمموووو اختي العزيزه على اليوميه كلش روعه ماننحرم من يومياتج ياغاليه.
هام جداً: قوانين المساهمة فيالمواضيع. انقر هنا للمعاينة
احترم مواضيع الآخرينليحترم الآخرون مواضيعك لا تحتكر الموضوع لنفسك بإرسال عدة مساهماتمتتالية عند طرح موضوع يجب أن تتأكد أن عنوان الموضوعمناسب او لا تحل بحسن الخلق و بأدبالحوار و النقاش لا تنس أن اختلاف الرأي لا يفسد للود قضية, فلاتتهجم على عضو بدعوى أنه لا يشاطرك الرأي ان قطعت عهدآ مع عضو فأوفي بوعدك لأنه دينعليك إن حصل خلاف بينك و بين عضو حول مسألة ما فلاتناقشا المشكله على العام بل على الخاص اناحترمت هذه الشروط البسيطة, ضمنت حقوقك و عرفت واجباتك. و هذه افضل طريقةتضمن بها لنفسك ثم لمساهماتك و مواضيعك البقاء و لمنتداك الإزدهار فيموقعنا إدارة منتدياتنجوم المبدعين